section_heading: Zemljopisni položaj
paragraph_text: Slatinik Drenjski se nalazi na 174 metara nadmorske visine na jugoistočnim obroncima Krndije. Selo se nalazi na županijskoj cesti ŽC 4119. Susjedna naselja: istočno su Paljevina i Potnjani, jugoistočno je općinsko središte Drenje, južno Mandićevac, te zapadno Borovik. Sjeverozapadno je Podgorje Bračevačko, sjeverno Bučje Gorjansko, te sjeveroistočno su Bračevci. Pripadajući poštanski broj je 31418 Drenje, telefonski pozivni 031 i registarska pločica vozila DJ (Đakovo). Površina katastarske jedinice naselja Slatinik Drenjski je 19,14 km<sup>2</sup>.